# S P R Á V A

**o výchovno-vzdelávacej činnosti**

**podľa Vyhlášky MŠ SR č. 9/2006 Z.z.**

**školský rok 2015/2016**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Škola: Odborné učilište internátne**

**Šrobárova 20**

**058 01 Poprad**

Tel: 052 / 7885912, 7885911

e-mail: [oupoprad@mail.telekom.sk](mailto:oupoprad@mail.telekom.sk)

www.oupoprad.edu.sk

**Zriaďovateľ: Okresný úrad Prešov**

**Námestie mieru 3**

**080 01 Prešov**

-2-

**Vedúci zamestnanci školy:**

Riaditeľ školy: Mgr. Mária Bizubová

Zástupca.riad.školy: Mgr. Ingrid Vokuličová

Hlavný majster OV: Mgr. Katarína Galasová

Výchovný poradca: Ing. Zuzana Michnicová

Vedúca šk. jedálne: Marta Švirlochová

Vedúca ekon. Úseku: Ing. Anna Bošková

**Rada školy:**

Predseda RŠ: Mgr. Valéria Rusnáková

Členovia: Mgr. Miroslav Louda – pedagogický zamestnanec

Bc. Mariana Maliňáková – pedagogický zamestnanec

Ing. Anna Bošková – nepedagogický zamestnanec

Mgr. Margita Váhovská – za rodičov

Mgr. Mária Veselovská – za rodičov

p. Anna Zemčáková – za rodičov

Ing. Miroslava Červená – za zriaďovateľa

Mgr. Vladimír Wittner – za zriaďovateľa

Bc. Ľudmila Macejová – za zriaďovateľa

Bc. Mária Batíková – za zriaďovateľa

**Prehľad poradných orgánov riaditeľa školy**

Grémium vedenia školy:

Mgr. Mária Bizubová, riaditeľka školy

Mgr. Ingrid Vokuličová, zástupca.riad.školy

Mgr. Katarína Galasová, hlavný majster OV

Metodické združenie majstrov OV: Bc. Mariana Maliňáková

Predmetová komisia učiteľov: Mgr. Magdaléna Lašková

Pedagogická rada:

**Počty žiakov:**

Na začiatku školského roka bolo 109 žiakov v šestnástich triedach.

v 1. ročníku 57 z toho 30 dievčat

v 2. ročníku 42 z toho 19 dievčat

v 3. ročníku 10 z toho 3 dievčatá

Ubytovaní v internáte :

na začiatku školského roka 13 žiakov, na konci roka 10 žiakov.

Počas školského roka niektorí žiaci odišli na vlastnú žiadosť alebo na žiadosť rodičov.

- 3 -

**2.**

**Prijímanie žiakov:**

Do prvého ročníka v školskom roku 2015/2016 bolo prijatých 57 žiakov, ktorý boli zaradení do osem učebných odborov nasledovne:

|  |
| --- |
| 4572 G 06 Poľnohospodárska výroba –  oprava poľnohospodárskych strojov 5 žiakov |
| 4572 G 02 Poľnohospodárska výroba –  záhradníctvo: kvetinár, zeleninár, ovocinár 7 žiakov |
| 3686 G 03 Stavebná výroba – murárske práce 8 žiakov |
| 6494 G Služby a domáce práce 7 žiakov |
| 6491 G 01 Obchodná prevádzka – práca pri príprave jedál 9 žiakov |
| 6497 G Pedikúra – manikúra 6 žiakov |
| 3383 G 08 Spracúvanie dreva –  výroba úžitkových a umeleckých predmetov 6 žiakov |
| 2985 G cukrárska výroba 9 žiakov |

V tomto školskom roku sa podarilo otvoriť nový učebný odbor pedikúra – manikúra.

**3.**

**Výsledky hodnotenia a klasifikácie**

Výchovno – vzdelávací proces v tomto školskom roku zabezpečovalo 8 učiteľov, vrátane vedúcich pracovníkov, 11 majstrov OV a  2 vychovávatelia. Všetci pedagogickí zamestnanci spĺňajú kvalifikačné predpoklady, dvaja z nich si dopĺňajú pedagogické alebo špeciálno-pedagogické vzdelanie.

Väčšinu odborných predmetov v jednotlivých učebných odboroch vyučovali učitelia s požadovanou kvalifikáciou, niektoré vyučovacie hodiny odborných predmetov vyučovali majsterky s bakalárskym vzdelaním alebo učitelia s inou aprobáciou.

Odborný výcvik vyučovali majstri s požadovaným vzdelaním.

Učivo sa preberalo podľa tematických plánov a nadväzovalo na prácu odborného výcviku.

Niektoré vyučovacie hodiny všeobecno-vzdelávacích predmetov vyučovali učitelia s inou aprobáciou a tiež učitelia s vysokoškolským technickým odborným vzdelaním.

V tomto školskom roku ukončilo učilište s výučným listom 5 žiakov. Jedna žiačka sa záverečných skúšok nezúčastnila. Štyria žiaci neukončili tretí ročník, počas školského roka na vlastnú žiadosť zanechali štúdium.

- 4 -

**Analýza prospechu**

|  |  |  |  |  |
| --- | --- | --- | --- | --- |
| Prospech | Počet žiakov | | | Škola |
| 1.ročník | 2.ročník | 3.ročník |
| Prospel s vyznam. | 8 | 8 | 0 | 16 |
| Prospel veľ. dobre | 8 | 8 | 0 | 16 |
| Prospeli | 24 | 12 | 6 | 42 |
| Neprospeli | 4 | 2 | 0 | 6 |
| Neprospeli –opravná skúška | 2 | 0 | 0 | 2 |
| Neklasifik. | 12 | 13 | 4 | 29 |
| Spolu | 56 | 43 | 10 | 109 |

**Analýza správania**

|  |  |  |  |  |
| --- | --- | --- | --- | --- |
| Správanie | 1.ročník | 2.ročník | 3.ročník | Spolu |
| Uspokojivé | 11 | 2 | 2 | 15 |
| Menej uspokojivé | 5 | 4 | 0 | 9 |
| Neuspokojivé | 0 | 0 | 0 | 0 |
| Spolu | 0 | 0 | 0 | 0 |

Najčastejšie dôvody zníženia známky zo správania sú - veľký počet vymeškaných neospravedlnených hodín,  nevhodné správanie sa voči pedagogickým zamestnancom a svojvoľné, neodôvodnené odchody z vyučovania a odborného výcviku.

-5-

**Analýza dochádzky**

|  |  |  |  |
| --- | --- | --- | --- |
|  | 1.ročník | 2.ročník | 3.ročnik |
| Počet vymeškaných hodín spolu | 8409 | 4704 | 856 |
| Priemer vymeškaných hodín na žiaka | 150 | 109 | 85 |
| Počet ospravedlnených hodín | 3633 | 2132 | 499 |
| Počet ospravedlnených hodín na 1 žiaka | 64 | 49 | 49 |
| Počet neospravedlnených hodín | 4776 | 2572 | 357 |
| Počet neospravedlnených hodín na 1 žiaka | 85 | 59 | 35 |

Veľký počet neospravedlnených hodín spôsobili žiaci, ktorí školu riadne nenavštevovali a niektorí nemali splnenú povinnú školskú dochádzku, takže ich nebolo možné zo školy vylúčiť.

Pri riešení školskej dochádzky spolupracujú triedni učitelia hlavne s rodičmi, pohovor s nimi aj návšteva rodín majú často krátkodobý účinok. Realizovali sa tiež schôdzky rodičov v obciach, na ktorých sa zúčastnil aj zástupca vedenia školy. Oproti predchádzajúcemu školskému roku sa dochádzka zlepšila.

U žiakov, ktorí nemajú splnenú povinnú školskú dochádzku, spolupracujeme s obecnými úradmi a úradmi práce, sociálnych vecí a rodiny. Zákonní zástupcovia jednej žiačky, ktorá si riadne neplnila povinnú školskú dochádzku boli trestne stíhaní.

Viacerým žiakom boli udelené pochvaly za reprezentáciu školy, vzornú dochádzku a správanie. Pokarhania riaditeľom školy a podmienečné vylúčenia zo školy boli udelené za veľmi zlú dochádzku a veľký počet neospravedlnených hodín.

- 6 -

**4.**

**Učebné odbory**

Názov odboru: Poľnohospodárska výroba

Zameranie: Oprava poľnohospodárskych strojov

Číselný kód: 4572 2 06

Názov odboru: Poľnohospodárska výroba

Zameranie: Záhradníctvo: kvetinár, zeleninár, ovocinár

Číselný kód: 4572 2 02

Názov odboru: Stavebná výroba

Zameranie: Murárske práce

Číselný kód: 3686 2 03

Názov odboru: Obchodná prevádzka:

Zameranie: Služby a domáce práce

Číselný kód: 6494 2 00

Názov odboru: Obchodná prevádzka

Zameranie: Práca pri príprave jedál

Číselný kód: 6491 2 01

Názov odboru: Cukrárska výroba

Číselný kód: 2985 2

Názov odboru: Spracúvanie dreva

Zameranie: Výroba úžitkových a umeleckých predmetov

Číselný kód: 3383 2 08

Názov odboru: Pedikúra - manikúra

Číselný kód: 6497 2

Neotvorili sme prípravný ročník pre malý záujem rodičov.

Vo všetkých učebných odboroch sa postupovalo v súlade so štátnym a školským vzdelávacím programom. Školské vzdelávacie programy a zároveň tematické plány niektorých predmetov boli v rámci projektu revidované. Zohľadnená bola hlavne nadväznosť učebných plánov na uplatnenie sa na trhu práce.

Všetky odbory sú trojročné a končia záverečnou skúškou.

* 7 -

**5.**

**Hodnotenie odborného výcviku**

V školskom roku 2015/2016 zabezpečovalo odborný výcvik 11 majstrov OV, každý z nich spĺňal požadované odborné vzdelanie, dvaja z nich si dopĺňali pedagogické alebo špeciálnopedagogické vzdelanie.

V tomto školskom roku bolo 13 pracovných skupín v ôsmich učebných odboroch nasledovne:

V prvom ročníku 7 učebných odborov, v druhom ročníku 7 učebných odborov a v treťom ročníku 3 učebné odbory.

Odborný výcvik v odbore **murárske práce** vykonávali žiaci v areáli školy, kde sa podieľali na rekonštrukčných prácach. V prvom polroku tiež pri stavebných prácach firmy Tanawa Starý Smokovec. Žiaci prichádzali do styku s technológiami od vytyčovania a zakladania stavieb, nosných konštrukcii, krovu, zastrešenia, omietok, až po terénne úpravy.

Žiaci odboru **opravár poľnohospodárskych strojov** vykonávali odborný výcvik v školskej dielni. Žiaci praxovali aj v poľnohospodárskom podniku v Spišskom Štiavniku. Zameriavali sa na ručné spracovanie kovov,  výrobu kovových predmetov a predvádzanie opráv na maketách strojov.

Žiačky v odbore **služby a domáce práce** vykonávali odborný výcvik v šijacích dielňach a v cvičných kuchynkách  školy. Prax vykonávali aj v práčovni Červeného kríža v Poprade. Úroveň vedomostí aj pracovných zručností bola na relatívne dobrej úrovni.

V  odbore **práca pri** **príprave jedál** žiaci vykonávali odborný výcvik v cvičných kuchynkách v škole aj mimo školy a to v kuchyni Červeného kríža, reštaurácii Aréna a Alexandra. Úroveň vedomostí aj pracovných zručností žiakov bola na veľmi dobrej úrovni. Dve žiačky sa zúčastnili na celoslovenskej súťaži zručnosti v Kremnici, kde obsadili druhé miesto.

V odbore **spracúvanie dreva** žiaci vykonávali odborný výcvik v školskej dielni. Venovali sa hlavne výrobe úžitkových predmetov z dreva, v menšej miere výrobe umeleckých predmetov a rôznym opravárskym prácam v škole.

Odborný výcvik v odbore **cukrárska výroba** vykonávali v cvičnej kuchynke v budove školy, reštaurácii Aréna a kuchyni Červeného kríža. Úroveň vedomostí žiačok je na veľmi dobrej úrovni. Žiačky nás reprezentovali na súťaži zručnosti v Prievidzi, kde získali 3. miesto.

V odbore **záhradníctvo** bol odborný výcvik vykonávaný v záhradníckych dielňach v budove školy, v letných mesiacoch na záhonoch v areáli školy. Žiačky sa zúčastnili celoslovenskej súťaže zručnosti v Prakovciach.

* 8 -

V tomto školskom roku sa nám podarilo zabezpečiť zmluvné pracoviská pre odbor opravár, murár, služby a domáce práce, cukrár a práce pri príprave jedál.

Úroveň odborného výcviku v tomto školskom roku bola v jednotlivých odboroch aj v jednotlivých odborných skupinách rôzna. Nedostatky sa vyskytovali hlavne:

- v dochádzke žiakov

- v slabej aktivite žiakov počas OV

- úmyselné poškodzovanie náradia a školského majetku zo strany niektorých žiakov.

V budúcom školskom roku sa budeme snažiť nájsť ďalšie pracoviská, kde by mohli žiaci vykonávať odbornú prax. Veľkou výhodou pre žiakov je prepojenosť s trhom práce, nakoľko v jednotlivých prevádzkach sa naučia, ako je to v skutočnom zamestnaní, získajú tiež prehľad o možnosti zamestnať sa po ukončení školy.

Odborný výcvik vo všetkých odborných skupinách sa riadil podľa schválených časovo – tematických plánov vypracovaných na základe predpísaných učebných osnov a  ŠVP vypracovaných pre jednotlivé učebné odbory.

Materiálno-technické vybavenie väčšiny školských dielní je na veľmi dobrej úrovni, zodpovedajú požiadavkám vzdelávania v jednotlivých odboroch.

**6.**

**Kvalifikovanosť zamestnancov**

Učitelia kvalifikovaní 5

s iným zameraním 2

Majstri OV kvalifikovaní 9

Študujúci 3

Vychovávatelia kvalifikovaní 2

**7.**

**Aktivity školy a prezentácia na verejnosti**

Športové aktivity: - Turnaj v minifutbale

- Turnaj v stolnom tenise

- Školský volejbalový turnaj

- Telovýchovno – výcvikové kurzy a účelové cvičenia

- Súťaž o najzdatnejšieho žiaka školy

- Účasť žiakov na celoslovenských športových hrách v Michalovciach

- Športový deň – atletika, loptové hry, turistika

- 9 -

Odborné prednášky:

- Svetový deň mlieka – prednáška a beseda

- OSN – prednáška, beseda a kvíz

- Červené stužky – celoslovenská akcia

– beseda k filmu Anjel a prednáška o AIDS

- Európsky týždeň boja proti drogám – prednáška, rozhlasová relácia

a divadelné predstavenie

- Nebezpečenstvo fajčenia na ľudský organizmus

- Kriminalita mládeže a nebezpečenstvo drog - beseda s príslušníkmi

Polície

- Svetový deň vody – beseda, kvíz

- Marec – mesiac knihy

Ostatné školské akcie:

- Divadelné predstavenie KUBO - divadlo Drak

- Výstava „Dom a záhrada“ – Aréna Poprad

- Exkurzia Gánovce – historické nálezisko a gejzír

- Súťaž v zdobení perníkov

- Vianočná akadémia

- Školský karneval

- Deň otvorených dverí

- Účasť na celoslovenskej súťaži zručnosti v odbore

Cukrár – Prievidza – 3. miesto

Práca pri príprave jedál – Kremnica – 2. miesto

- Účasť na celoslovenskej súťaži „Olympiáda ľudských práv“ v

Košiciach

- Burza škôl - Aréna Poprad

- Slávnostná akadémia k 65. výročiu školy

- Deň kvetov

**8.**

**Školský internát**:

Do internátu školy sa prihlásilo 20 žiakov, nakoľko postupne z internátu odišli, boli zaradení v jednej výchovnej skupine.

Pri práci sa vychovávatelia riadili plánom práce školy a školským vzdelávacím programom. Vo voľnej činnosti sa prihliadalo na záujmy žiakov.

Počas školského roka sa žiaci aktívne zapájali do rôznych aktivít. Veľkú časť voľného času trávili na ihrisku, v posilňovni, vychádzkami do okolia a do prírody. V internáte školy sú 4 izby, ktoré sú vybavené novým nábytkom.

V školskej jedálni sa stravujú aj žiaci, ktorí nebývajúci v internáte školy.

- 10 -

**9.**

## Projekty, do ktorých je škola zapojená

Škola za posledné roky sa zapojila do týchto projektov:

1. „Modernizácia vzdelávania na stredných školách“ – riadený UIPS, ktorý prispel vyučujúcim nielen po stránke metodickej, ale aj zriadením novej počítačovej miestnosti.
2. Projekt z OP „Vzdelávanie“, pod názvom „Moderné vyučovanie pre život a prax“ ( 2013 – 2015 ). Začiatok projektu bol už v školskom roku 2012/13, ukončený bol v školskom roku 2014/2015. Udržateľnosť projektu je do roku 2020. Projekt bol pre školu veľkým prínosom po stránke odbornej i materiálnej.
3. Škola je zapojená do projektu DIGI škola, v rámci ktorého sme získali dve interaktívne tabule a dva notebooky. Učitelia sa zapájajú do rôznych vzdelávacích aktivít.
4. Infovek od roku 2004

**10.**

**Priestorové a materiálno-technické podmienky školy**

V školskom roku 2015/2016 vyučovanie prebiehalo v šiestich triedach a dvoch počítačových triedach. Pre vyučovanie sú k dispozícii interaktívne tabule, e-Beam tabule, notebooky, na ktorých môžu pedagogickí pracovníci využívať metodický materiál a prezentácie pre jednotlivé predmety, ktoré si vytvorili počas projektu a tiež vytvárať nové..

Odborný výcvik má tri cvičné kuchynky pre kuchárov a cukrárov, dve pre záhradníkov, dve pre služby a domáce práce, po jednej pre opravárov a spracúvanie dreva. Sú veľmi dobre vybavené strojmi, nástrojmi aj materiálom.

Odborný výcvik vykonávali žiaci aj na zmluvných pracoviskách.

Vnútorné priestory školy aj exteriér sa postupne rekonštruujú. V priebehu roka sa zrekonštruovala ďalšia časť fasády, rekonštrukciou prešla aj vnútorná časť budovy po odchode nájomníka. V týchto priestoroch vznikla nová posilňovňa a zborovňa, uvoľnila sa tým ďalšia miestnosť pre internát a miestnosť pre záhradnícku dielňu.

Realizácia projektov výrazne pomohla pri teoretickom i praktickom vyučovaní.

Telesná výchova sa vyučovala v posilňovni a na školskom dvore. V zimných mesiacoch sa využíva aj blízke mestské klzisko, prípadne prenájom iných školských ihrísk. Je nutné uvažovať o výstavbe multifunkčného ihriska, nakoľko škola nemá telocvičňu.

* 11 -

**11.**

**Finančné a hmotné zabezpečenie školy**

Finančné prostriedky pridelené zo štátneho rozpočtu sú primerané. Väčšina rozpočtových prostriedkov je použitá na platby za energie, prevádzku spojenú s fungovaním školy, aj na nákup materiálu pre odborný výcvik.

V školskom roku boli škole pridelené finančné prostriedky vo zvýšenej miere na nevyhnutnú rekonštrukciu priestorov.

Škole je nápomocné aj občianske združenie, ktoré pracuje pri škole, využívame aj finančné prostriedky za vzdelávacie poukazy.

Do záujmového vzdelávania bola zapojená väčšina žiakov, ktorí navštevovali záujmové útvary:

- žurnalistický

- kreatívna tvorba

- športový

- záhradnícky

- výroba cukroviniek

- remeselník

- zdravý životný štýl

- technicko - modelársky

**12.**

**Vyhodnotenie cieľov daných na školský rok**

V tomto školskom roku sa vyučovalo vo všetkých ročníkoch podľa školských vzdelávacích programov. Výchovno-vzdelávacie ciele boli vo všetkých odboroch splnené podľa plánov.

Oceňujeme, že žiaci vykonávali odborný výcvik na zmluvných pracoviskách. Pre žiakov je veľmi dôležité odskúšať si v praktickom živote to, čo sa naučili v škole.

V budúcom školskom roku sa budeme snažiť získať takýchto pracovísk ešte viac. Jednotlivé zariadenia sú s prácou našich žiakov veľmi spokojní.

Nedostatky pretrvávajú v dochádzke žiakov hlavne z toho dôvodu, že sú to väčšinou žiaci, ktorí nemajú dostatočne vypestovaný zmysel pre povinnosti a určenie priorít.

Žiaci, ktorí úspešne ukončili učilište majú výrazne lepšie možnosti uplatniť sa na trhu práce. Viacerí z našich absolventov pracujú u nás, v Česku, ale aj iných krajinách EÚ.

**Záverečné ustanovenia**

Správa o výchovno – vzdelávacej činnosti za školský rok 20015/2016 bola prerokovaná

v pedagogickej rade dňa 19.9.2016 a v rade školy dňa 12.10.2016.

V Poprade, 12. 10. 2016

Okresný úrad Prešov Mgr.Mária Bizubová

Dňa: riaditeľka OUI